Azhar ali
మెల్‌బోర్న్‌లో చరిత్ర సృష్టించిన అజహర్‌ అలీ
న్యూఢిల్లీ: మెల్‌బోర్న్‌ వేదికగా ఆస్ట్రేలియాతో జరుగుతున్న రెండవ టెస్టు తొలి ఇన్నింగ్స్‌లో పాకిస్థాన్‌ బ్యాట్స్‌మెన్‌ అజహర్‌ అలీ 205 పరుగులతో డబుల్‌ సెంచరీ నమోదు చేశాడు. కాగా 6 వికెట్లకు 310 పరుగుల ఓవర్‌నైట్‌ స్కోరుతో ఆటను కొనసాగించిన పాకిస్థాన్‌ ఆటగాళ్లు వేగంగా ఆడి ఇన్నింగ్స్‌ను డిక్లేర్‌ చేశారు.కాగా 364 బంతులను ఎదుర్కొన్న అజహర్‌ అలీ 20బౌండరీల సాయంతో 205 బౌండరీల సాయంతో 205 పరుగులతో నాటౌట్‌గా నిలిచాడు.అలీకి మద్దతుగా సోహైల్‌ఖాన్‌ 65 బంతుల్లో 6 బౌండరీలు,4 సిక్సర్ల 65 పరుగులతో హాఫ్‌ సెంచరీ సాధించాడు.వీరిద్దరూ కలిసి ఎనిమిదవ వికెట్‌కు 118 పరుగుల భాగస్వామ్యం నెలకొల్పారు. పరుగులు రాబట్టే క్రమంలో సోహైల్‌ రనౌట్‌ కావడం,ఆ వెంటనే రియాజ్‌ను హాజెల్‌వుడ్‌ పెవిలియన్‌కు చేర్చడంతో పాకిస్థాన్‌ తన తొలి ఇన్నింగ్స్‌ను 9 వికెట్లకు 443 పరుగుల వద్ద డిక్లేర్‌ చేసింది.బాక్సింగ్‌ డే టెస్టులో మూడవ రోజు బుధవారం పాక్‌ ఇన్నింగ్స్‌లో అజహర్‌ అలీ డబుల్‌సెంచరీ చేయగా, సోహైల్‌ ఖాన్‌, అసద్‌ షపీఖ్‌ హాఫ్‌ సెంచరీలు నమోదు చేశారు.
కాగా ఆస్ట్రేలియా బౌలర్లలో బర్డ్‌,హజెల్‌వుడ్‌లు ఒక్కొక్కరు మూడు వికెట్లు తీసుకోగా స్టార్క్‌,స్పిన్నర్‌ లియాన్‌లు ఒక్కొక్కరు ఒక వికెట్‌ తీసుకున్నారు.మెల్‌బోర్న్‌ క్రికెట్‌ గ్రౌండ్‌లో అజహర్‌ అలీ డబుల్‌ సెంచరీ సాధించడంతో ఒకే ఏడాది రెండు డబుల్‌ సెంచరీలు చేసిన తొలి పాక్‌ క్రికెటర్‌గా రికార్డు నెలకొల్పాడు.కాగా మరోవైపు మెల్‌బోర్న్‌ క్రికెట్‌ గ్రౌండ్‌లో పలు రికార్డులను సైతం అజహర్‌ అలీ నమోదు చేశాడు.పాకిస్థాన్‌ జట్టు నుంచి ఈ స్టేడియంలో అత్యధిక వ్యక్తి స్కోరు నమోదు చేసిన ఆటగాడిఇగా అజహర్‌ అలీ చరిత్ర సృష్టించాడు. గతంలో పాక్‌ ఆటగాడు మాజిద్‌ ఖాన్‌ 158 పరుగుల రికార్డుని ఈ ఇన్నింగ్స్‌లో అజహర్‌ అలీ అధిగమించాడు. ఇక మెలోబోర్న్‌ స్టేడియంలో అత్యధిక వ్యక్తిగత స్కోరు నమోదు చేసిన రెండవ ఆటగాడిగా మరో రికార్డును సాధించాడు.కాగా 1984లో వెస్టిండీస్‌ దిగ్గజ ఆటగాడు వివియన్‌ రిచర్డ్స్‌ చేసిన 208 పరుగులే ఇక్కడ ఇప్పటి వరకు అత్యధిక స్కోరు కావడం విశేషం.